Гаиләле экссудатив витреоретинопатия

Гаиләле экссудатив витреоретинопатия (Criswick-Schepens синдромы) җитлекмәгәннәр ретинопатиясендә кебек күзәтелгән, тик туганда түбән тән авырлыгы һәм вакытыннан алдан туу белән бәйле булмаган челтәркатлау перифериясенең чигә өлешендә тамырлану барышы нигезсезлеге белән сыйфатланган әкрен көчәюче чир.

1.	Нәселдәнлек төре аутосом-доминатлы һәм сирәк очракта Х-хромосома белән бәйле югары пенетрантлык һәм төрле экспрессивлык белән рецессивлы.

2.	Соңлаган балачакта барлыкка килә.

3.	Билгеләре

• Пыяласыман җисем дегенерациясе һәм перифериядә витреоретиналь беркетелү белән бергә «батынкысыз ак» чыганаклары булу.

•	Периферия тамырлары боргалануы һәм телеангиэктазияләр (рәс. 18.31а).

•	Фиброваскуляр пролиферацияләр һәм витреоретиналь тракция челтәркатлауның ураксыман җыерчык ясалуына китерә (рәс. 18.316).

•	Перифериянең фиброваскуляр пролиферация (рәс. 18.31в).

•	Тамырлар сузылу һәм КНД белән макуланың чигә гетеротопиясе (рәс. 18.31г).

4.	Өзлегүләргә челтәркатлауның тракцион кубарылуы һәм массив субретиналь экссудация керә (рәс. 18.31д).

5.	ФАГ челтәркатлау перифериясенең перфузиясез өлкәләрен һәм аеруча ачык аномаль сузылган тамырлар урыннарын ачыклый (рәс. 18.31е).

6.	Фараз начар, тик кайбер очракларда челтәркатлау перифериясенең лазерлы коагуляциясе яки криотерапиясе нәтиҗәле була ала. Челтәркатлау кубарылуында витреоретиналь хирургия нәтиҗәлеген бәяләргә әлегә авыр, тик аерым очракларда хирургик катнашу уңышлы була ала.

 Искәрмәләр 

 Чыганаклар 
Джек Кански - "Клиник офтальмология: системалаштырылган караш", 2009 ел
Төркем:Медицина
Төркем:Әлифба буенча авырулар
Төркем:Офтальмология
Төркем:Күз авырулары